21 iyun kuni Yevro-2016 doirasida 2ta guruhda 3-tur uchrashuvlari o‘tkaziladi. UzReport TV telekanali guruhdagi uchrashuvlar parallel ravishda o‘tkazilgani tufayli 4ta o‘yindan faqat ikkitasini to‘g‘ridan-to‘g‘ri namoyish etadi. Kechki dastur uchun Germaniyaning Shimoliy Germaniyaga qarshi hamda Ispaniyaning Xorvatiyaga qarshi o‘yinlari tanlangan. "Bugun UzReport TV telekanali 2ta uchrashuvni "jonli" efirda namoyish qiladi. Soat 20:45da Shimoliy Irlandiya - Germaniya, soat 23:45da Xorvatiya - Ispaniya o‘yinlari to‘g‘ridan-to‘g‘ri namoyish qilinadi. Ertaga soat 12:45da Ukraina - Polsha, soat 15:45da Chexiya - Turkiya o‘yinlari yozib olingan holda namoyish etiladi", - deb yozgan Uzreport TV telekanalining «Sport» tahririyati bosh muharriri Yoqubjon Bobojonov tvitterdagi o‘z sahifasida.